Textul introductiv a fost elaborat tocmai pentru a răspunde câtorva întrebări punctuale referitoare la acest personaj cu rol istoric: Cine a fost Iancu Flondor? Care a fost activitatea sa politică? Ce moștenire a lăsat el României? De asemenea, dincolo de studiul efectiv al surselor din fondurile ANIC, în alcătuirea notei introductive s-a recurs și la o bibliografie amplă care a cuprins culegeri de documente, arhive private, articole din presa interbelică, enciclopedii și lucrări de memorialistică, studii de specialitate.